Eks-Arsenal-stjerne: - Drakk ni flasker vin om dagen
- Jeg drakk for å glemme problemene mine, og jeg brydde meg ikke om hvor jeg sov fordi jeg var svært full. Jeg sovnet stort sett bare på en benk i parken, forteller Sansom ifølge Sky Sports.Han står notert med 86 landskamper for England, og har også spilt for klubber som Queens Park Rangers, Newcastle og Everton.Men etter at karrieren var over, gikk det bratt utforbakke med Sansom. Han forteller at da karrieren var over, fikk han plutselig mye tid til overs som han ikke helt visste hvordan han skulle bruke.Sky Sports opplyser om at det har blitt gjennomført en spørreundersøkelse blant fotballspillere, rugbyspillere, cricketspillere og jockeyer av spillerforeningen i England som går på hva de gjør når de på et eller annet tidspunkt avrunder karrieren. 1200 personer ble spurt, og 79 prosent av dem fortalte at de lever et liv de mener de har kontroll på.24 prosent av de spurte går enda lenger i sine svar, og innrømmer at de har slitt med fysiske eller psykiske plager etter at de har gitt seg med sportskarrieren, samt at de har havnet i økonomiske problemer, gjerne også avhengighet av et eller annet slag.En av dem er altså Sansom, som nå har vært nykter i cirka en måned. Vendepunktet for ham var at han ba spillerforeningen på balløya om hjelp. Men til tross for at livet har tatt en riktig vending igjen, er Sansom bekymret for fremtiden. Han kan ikke love at han klarer å kontrollere alkoholproblemet sitt. - Jeg kan ikke si at jeg aldri vil drikke igjen, for det vil bare være å lure andre mennesker - og meg selv. Jeg tar en dag av gangen, og i dag har jeg ikke lyst på en drink, sier han.
Kenny Sansom (54) sov på parkbenker og drakk mengder med alkohol. Nå har han fått hjelp av den engelske spillerforeningen.